CELEX: 32018R0755
Language: et
Date: 2018-05-23 00:00:00
Title: Komisjoni rakendusmäärus (EL) 2018/755, 23. mai 2018, millega pikendatakse asendamisele kuuluva toimeaine propüsamiidi heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

24.5.2018   
            
            
               ET
            
            
               Euroopa Liidu Teataja
            
            
               L 128/4
            
         KOMISJONI RAKENDUSMÄÄRUS (EL) 2018/755,
   23. mai 2018,
   millega pikendatakse asendamisele kuuluva toimeaine propüsamiidi heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 24 koostoimes artikli 20 lõikega 1,
   ning arvestades järgmist:
   
               (1)
            
            
               Komisjoni direktiiviga 2003/39/EÜ (2) kanti toimeaine propüsamiid nõukogu direktiivi 91/414/EMÜ (3) I lisasse.
            
         
               (2)
            
            
               Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.
            
         
               (3)
            
            
               Toimeaine propüsamiidi heakskiit, nagu on sätestatud rakendusmääruse (EL) nr 540/2011 lisa A osas, aegub 31. jaanuaril 2019.
            
         
               (4)
            
            
               Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemiku jooksul esitatud taotlus propüsamiidi heakskiidu pikendamiseks.
            
         
               (5)
            
            
               Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.
            
         
               (6)
            
            
               Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 31. juulil 2015 Euroopa Toiduohutusametile (edaspidi „toiduohutusamet“) ja komisjonile.
            
         
               (7)
            
            
               Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Amet tegi täiendava kokkuvõtliku toimiku ka üldsusele kättesaadavaks.
            
         
               (8)
            
            
               12. juulil 2016 esitas toiduohutusamet komisjonile oma järelduse (6) selle kohta, kas propüsamiid võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas pikendamise esialgse aruande propüsamiidi kohta alalisele taime-, looma-, toidu- ja söödakomiteele 22. märtsil 2018.
            
         
               (9)
            
            
               Taotlejale anti võimalus esitada pikendamise esialgse aruande kohta märkusi.
            
         
               (10)
            
            
               Vähemalt ühe propüsamiidi sisaldava taimekaitsevahendi ühe või mitme iseloomuliku kasutusviisiga seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane propüsamiidi heakskiitu pikendada.
            
         
               (11)
            
            
               Propüsamiidi heakskiidu pikendamist käsitlev riskihindamine põhineb piiratud arvul iseloomulikel kasutusviisidel, mis siiski ei sea piiranguid nendele kasutusviisidele, mida propüsamiidi sisaldavate taimekaitsevahendite puhul võidakse lubada. Seega on asjakohane kaotada üksnes herbitsiidina kasutamise piirang.
            
         
               (12)
            
            
               Komisjon võtab siiski arvesse, et propüsamiid on määruse (EÜ) nr 1107/2009 artikli 24 kohane asendamisele kuuluv aine. Propüsamiid on määruse (EÜ) nr 1107/2009 II lisa punktide 3.7.2.1 ja 3.7.2.3 kohane püsiv ja toksiline aine, sest selle poolestusaeg magevees on pikem kui 40 päeva ja pikaajalise täheldatava toimeta kontsentratsioon on mageveeorganismide puhul väiksem kui 0,01 mg/l. Seega vastab propüsamiid määruse (EÜ) nr 1107/2009 II lisa punkti 4 teises taandes sätestatud tingimusele.
            
         
               (13)
            
            
               Seepärast on asjakohane pikendada propüsamiidi kui asendamisele kuuluva aine heakskiitu.
            
         
               (14)
            
            
               Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning teaduse ja tehnika arengu arvessevõtmiseks oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.
            
         
               (15)
            
            
               Seepärast tuleks rakendusmääruse (EL) nr 540/2011 lisa vastavalt muuta.
            
         
               (16)
            
            
               Komisjoni rakendusmäärusega (EL) 2018/84 (7) pikendati propüsamiidi heakskiidu kehtivusaega 31. jaanuarini 2019, et pikendamismenetluse saaks lõpule viia enne kõnealuse aine heakskiidu aegumist. Võttes arvesse, et heakskiidu pikendamise otsus võeti vastu siiski enne heakskiidu kehtivusaja pikendatud lõppkuupäeva, tuleks käesolevat määrust kohaldada alates 1. juulist 2018.
            
         
               (17)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Asendust vajava toimeaine heakskiidu pikendamine
   Propüsamiidi kui asendamisele kuuluva toimeaine heakskiitu pikendatakse vastavalt I lisale.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise alguskuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2018.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. mai 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni 15. mai 2003. aasta direktiiv 2003/39/EÜ, millega muudetakse nõukogu direktiivi 91/414/EMÜ toimeainete propineebi ja propüsamiidi lisamisega (ELT L 124, 20.5.2003, lk 30).
   
      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
   
      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
   
      (6)  EFSA (Euroopa Toiduohutusamet), 2016. Conclusion on the peer review of the pesticide risk assessment of the active substance propyzamide („Järeldus toimeaine propüsamiidi pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2016;14(7): 4554, 103 lk, doi:10.2903/j.efsa.2016.4554. Kättesaadav internetis: www.efsa.europa.eu.
   
      (7)  Komisjoni 19. jaanuari 2018. aasta rakendusmäärus (EL) 2018/84, millega muudetakse rakendusmäärust (EL) nr 540/2011 seoses toimeainete kloropürifossi, metüülkloropürifossi, klotianidiini, vaseühendite, dimoksüstrobiini, mankotseebi, mekoprop-P, metiraami, oksamüüli, petoksamiidi, propikonasooli, propineebi, propüsamiidi, püraklostrobiini ja zoksamiidi heakskiidu kehtivusaja pikendamisega (ELT L 16, 20.1.2018, lk 8).
   
      I LISA
      
                  Tavanimetus, identifitseerimisnumbrid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiidu aegumine
               
               
                  Erisätted
               
            
                  Propüsamiid
                  CASi nr 23950-58-5
                  CIPACi nr 315
               
               
                  3,5-dikloro-N-(1,1-dimetüülprop-2-ünüül)bensamiid
               
               
                  920 g/kg
               
               
                  1. juuli 2018
               
               
                  30. juuni 2025
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse propüsamiidi kohta koostatud läbivaatamisaruande järeldusi, eriti selle I ja II liidet.
                  Üldhindamisel pööravad liikmesriigid erilist tähelepanu järgmisele:
                  
                              —
                           
                           
                              käitlejate kaitse;
                           
                        
                              —
                           
                           
                              põhjavee kaitse tundlikel aladel;
                           
                        
                              —
                           
                           
                              lindude, imetajate, mittesihtliikide taimede, mulla- ja veeorganismide kaitse.
                           
                        Vajaduse korral hõlmavad kasutustingimused riskivähendusmeetmete võtmist.
                  Eelkõige tuleb isikukaitsevahendite (nt kaitsekindad, -riietus ja -jalatsid) kasutamisega tagada, et käitleja puhul ei ületataks ainega kokkupuute vastuvõetavat taset (AOEL).
                  Taotleja esitab komisjonile, liikmesriikidele ja toiduohutusametile kinnitava teabe seoses järgmisega:
                  
                              1)
                           
                           
                              põhikultuuris ja külvikorrakultuurides märkimisväärses kontsentratsioonis tuvastatud metaboliitide toksikoloogiliste omaduste hindamise lõpuleviimine;
                           
                        
                              2)
                           
                           
                              mulla degradeerumine seoses peamise metaboliidiga RH-24580;
                           
                        
                              3)
                           
                           
                              veetöötlemisprotsesside mõju pinna- ja põhjavees esinevatele jääkidele, kui pinna- või põhjavett kasutatakse joogiveena.
                           
                        Taotleja peab esitama punktis 1 nimetatud teabe 31. oktoobriks 2018 ja punktis 2 nimetatud teabe 30. aprilliks 2019. Punktis 3 nimetatud kinnitava teabe peab taotleja esitama kahe aasta jooksul pärast seda, kui komisjon on avalikustanud juhenddokumendi, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.
               
            
         (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa muudetakse järgmiselt.
      
                  1)
               
               
                  A osast jäetakse välja kanne 55 propüsamiidi kohta.
               
            
                  2)
               
               
                  E osasse lisatakse järgmine kanne:
                  
                              Nr
                           
                           
                              Tavanimetus, identifitseerimisnumbrid
                           
                           
                              IUPACi nimetus
                           
                           
                              Puhtus (1)
                              
                           
                           
                              Heakskiitmise kuupäev
                           
                           
                              Heakskiidu aegumine
                           
                           
                              Erisätted
                           
                        
                              „9
                           
                           
                              Propüsamiid
                              CASi nr 23950-58-5
                              CIPACi nr 315
                           
                           
                              3,5-dikloro-N-(1,1-dimetüülprop-2-ünüül)bensamiid
                           
                           
                              920 g/kg
                           
                           
                              1. juuli 2018
                           
                           
                              30. juuni 2025
                           
                           
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse propüsamiidi kohta koostatud läbivaatamisaruande järeldusi, eriti selle I ja II liidet.
                              Üldhindamisel pööravad liikmesriigid erilist tähelepanu järgmisele:
                              
                                          —
                                       
                                       
                                          käitlejate kaitse;
                                       
                                    
                                          —
                                       
                                       
                                          põhjavee kaitse tundlikel aladel;
                                       
                                    
                                          —
                                       
                                       
                                          lindude, imetajate, mittesihtliikide taimede, mulla- ja veeorganismide kaitse.
                                       
                                    Vajaduse korral hõlmavad kasutustingimused riskivähendusmeetmete võtmist.
                              Eelkõige tuleb isikukaitsevahendite (nt kaitsekindad, -riietus ja -jalatsid) kasutamisega tagada, et käitleja puhul ei ületataks ainega kokkupuute vastuvõetavat taset (AOEL).
                              Taotleja esitab komisjonile, liikmesriikidele ja toiduohutusametile kinnitava teabe seoses järgmisega:
                              
                                          1)
                                       
                                       
                                          põhikultuuris ja külvikorrakultuurides märkimisväärses kontsentratsioonis tuvastatud metaboliitide toksikoloogiliste omaduste hindamise lõpuleviimine;
                                       
                                    
                                          2)
                                       
                                       
                                          mulla degradeerumine seoses peamise metaboliidiga RH-24580;
                                       
                                    
                                          3)
                                       
                                       
                                          veetöötlemisprotsesside mõju pinna- ja põhjavees esinevatele jääkidele, kui pinna- või põhjavett kasutatakse joogiveena.
                                       
                                    Taotleja peab esitama punktis 1 nimetatud teabe 31. oktoobriks 2018 ja punktis 2 nimetatud teabe 30. aprilliks 2019. Punktis 3 nimetatud kinnitava teabe peab taotleja esitama kahe aasta jooksul pärast seda, kui komisjon on avalikustanud juhenddokumendi, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.“
                           
                        
            
         (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.